Benedictus Anianensis
Benedictus Anianensis, nomine nativo Witiza (natus anno circiter 750; mortuus anno 821) fuit nobilis imperii Caroli Magni, amicus coadiutorque Ludovici Pii et reformator monasticismi olim ab homonymo Benedicto de Nursia incepti. Anno 773/774 vitam monasticam apud Abbatiam S. Sequani suscepit. Fuit ipse conditor primusque abbas Monasterii Anianensis e qua cognomen trahitur; fuit ab anno 814 primus abbas Indensis, in quo monasterio post septem annos mortuus est. Fons antiquissimus de rebus gestis Benedicti Anianensis est Vita sancti Benedicti Anianensis et Indensis abbatis a discipulo suo et successore Ardone Smaragdo scripta.